
"Mindenképpen megtanulásra szánt szövegrészek."

„Mindenképpen megtanulásra szánt szövegrészek”
Installáció, vegyes technika, 2012
“Mindenképpen megtanulásra szánt szövegrészeket félkövér szedéssel emeltük ki.“ E mondattal jelzik a szerzők egy középiskolai Történelem könyv előszavában, miért használnak a könyvben kiemelést. Egy 1977-es* és egy 2002-es** történelem könyvet alakítottam át úgy, hogy csak a kiemelt és az aláhúzott szövegrészeket vágtam ki a könyvekből. Ezeket egymás mellé illesztettem, ragasztottam és tekercsként installálom. Munkám során számomra nagyon fontos volt az a szelekció, amelyet könyvek szerzői használtak mintegy 25 évnyi különbséggel. Mi maradt, mi változott, miből lett több vagy kevesebb a “mindenképpen megtanulásra szánt szövegekből“.
 
*Unger Mátyás: Történelem a gimnáziumok III. osztálya számára. Tizedik, átdolgozott kiadás. Tankönyvkiadó, Budapest, 1977. [1967]
**Závodszky Géza: Történelem III. a középiskolák számára. Hetedik, átdolgozott kiadás. Nemzeti Tankönyvkiadó, Budapest, 2002. [1999]



